ธอส.เดินสายปล่อยกู้บ้าน
ธอส. จัดงานมหกรรมส่งเสริมคนมีบ้าน เดินสายปล่อยกู้จังหวัดสุราษฎร์ธานี และ นครสวรรค์
28 ต.ค. 2559

ธอส. จัดงานมหกรรมส่งเสริมคนมีบ้าน เดินสายปล่อยกู้จังหวัดสุราษฎร์ธานี และ นครสวรรค์
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า  ธนาคารได้จัดงาน “ธอส.มหกรรมที่อยู่อาศัย – สินเชื่อเพื่อประชาชน ประจำปี 2559” โดยมีสินเชื่อบ้าน 63 ปี ธอส. อัตราดอกเบี้ยพิเศษ 5 เดือนแรก เท่ากับ MRR–6.12% ต่อปี เดือนที่ 6 – 36 ดอกเบี้ยเท่ากับ MRR–3.12% ต่อปี ปีที่ 4 จนถึงตลอดอายุสัญญากู้ กรณีลูกค้าสวัสดิการดอกเบี้ยเท่ากับ MRR-1.00% ต่อปี กรณีลูกค้ารายย่อยทั่วไป ดอกเบี้ยเท่ากับ MRR-0.50% ต่อปี
กรณีซื้ออุปกรณ์และสิ่งอำนวยความสะดวกที่เกี่ยวเนื่องกับที่อยู่อาศัย ดอกเบี้ยเท่ากับ MRR โดยให้กู้เพื่อซื้อ ปลูกสร้าง ต่อเติม ซ่อมแซม ไถ่ถอนจำนองจากสถาบันการเงินอื่น และซื้ออุปกรณ์ที่เกี่ยวเนื่องเพื่อประโยชน์ในการอยู่อาศัยพร้อมกับกู้เพื่อซื้อ หรือไถ่ถอนจำนอง  ยกเว้นค่าธรรมเนียม 4 ฟรี ได้แก่ 1.ฟรีค่าจดทะเบียนจำนอง 1% ของวงเงินกู้ตามสัญญากู้เงิน(เฉพาะลูกค้าที่ทำนิติกรรมจดทะเบียนการโอนและจดทะเบียนการจำนอง ณ สำนักงานที่ดินภายใน 7 วันทำการ นับถัดจากวันที่ธนาคารอนุมัติเงินกู้) 2.ฟรีค่าประเมินราคาหลักประกันทุกวงเงินกู้ (1,900 / 2,800 /3,100 บาท ตามวงเงินกู้) 3.ฟรีค่าจดทะเบียนสิทธิและนิติกรรม (1,000 บาท) และ 4.ฟรีค่าธรรมเนียมการยื่นกู้ (0.1% ของวงเงินกู้ที่ได้รับอนุมัติ) เฉพาะลูกค้าที่จองสิทธิ์ภายในงาน
ทั้งนี้งาน“ธอส.มหกรรมที่อยู่อาศัย – สินเชื่อเพื่อประชาชน ประจำปี 2559” จะจัดขึ้นในพื้นที่ จังหวัดสุราษฎร์ธานี ระหว่างวันที่ 28-30 ต.ค.  2559 ณ ศูนย์การค้าเซ็นทรัลพลาซา สุราษฎร์ธานี ผู้ที่จองกู้ซื้อบ้านต้องยื่นคำขอกู้และทำนิติกรรมภายในวันที่ 30 พ.ย. 2559
สำหรับงานมหกรรมที่จังหวัดนครสวรรค์ ระหว่างวันที่  26-28 พ.ย.2559 ณ ศูนย์การค้าวี-สแควร์ พลาซ่า ลูกค้าที่จองสิทธิ์สินเชื่อภายใน ต้องยื่นคำขอกู้และทำนิติกรรมภายในวันที่ 30 ธ.ค. 2559